Nurganaine
Nurganaine (Tartu murdes nukanaine, Võru murdes nulganaine) oli vanemal ajal lapsevoodis olev naine, sünnitaja või äsja sünnitanu. Nurganaine pidi ennast pärast sünnitust eriti hoidma, selleks tuli loobuda igasugusest raskest tööst. Oma tervise taastamiseks ja hoidmiseks teostati mitmesuguseid maagilisi toiminguid kurjade jõudude vastu. Nurganaise ase (nurgavoodi) oli enamasti toa kaugemas nurgas.